***Kinnitatud 26.03.2015 toimunud***

***Notarite Koja üldkoosolekul***

**Notarite, notarikandidaatide ja notari asendajate**

**täienduskoolituse kord**

**§ 1. Korra kehtestamise eesmärk ja reguleerimisala**

1. Kohustusliku täienduskoolituse läbimise eesmärk on tagada notari ametitegevuse kõrge kvaliteet ning teadmiste omandamine ja kaasajastamine.
2. Notarite, notarikandidaatide ja notari asendaja eksami sooritanud isikute täiendus-koolituse kord (edaspidi *kord*) kehtestatakse notariaadiseaduse (NotS) § 44 lõike 3 punkti 6 alusel.
3. Perioodilise täienduskoolituse peavad läbima kõik notarid, notarikandidaadid ja notari asendaja eksami sooritanud isikud (edaspidi *hinnatav*).
4. Erandina ei pea täienduskoolitust läbima hinnatav hindamisperioodil, millal ta on kaitsnud pärast notarieksami läbimist täiendava magistri- või doktorikraadi õiguse valdkonnas, mis on notari ametiga seotud.

**§ 2. Koolitusplaan**

1. Notarite Koja eestseisus (edaspidi *eestseisus*) kinnitab iga aasta novembriks järgmise kalendriaasta täienduskoolituse plaani (edaspidi *koolitusplaan*). Koolitusplaan avaldatakse Notarite Koja kodulehel.
2. Koolitusplaanis võib teha jooksvalt muudatusi, arvestades praktikas tekkinud vajadust, näiteks seadustes oluliste muudatuste tegemisel.
3. Notarite Koja korraldatavad täienduskoolitused peavad hindamisperioodi jooksul kokku moodustama vähemalt 100 akadeemilist tundi. Üks akadeemiline tund on võrdne 45 minutiga.
4. Koolitusplaani koostamisel tuleb lähtuda järgnevast:
5. täienduskoolitus peab katma notari töös olulisi valdkondi nagu perekonna-, pärimis-, asja-, võla-, äri-, tsiviilõiguse üldküsimused ja rahvusvaheline eraõigus (iga eelnimetatud valdkond vähemalt üks kord hindamisperioodi jooksul);
6. täienduskoolitusel käsitletakse praktikas tõusetunud küsimusi ja probleeme;
7. täienduskoolitusega aidatakse kaasa notari ametiga seotud teadmiste omandamisele, oskuste arendamisele ja vilumuse saavutamisele.
8. koolitusi tuleb planeerida selliselt, et sama päevakorraga koolituspäevi korraldataks vähemalt 100 akadeemilise tunni ulatuses kahel korral ning kahel erineval tööpäeval.

**§ 3. Täienduskoolituse korraldus**

1. Täienduskoolituse ettevalmistamisel ja läbiviimisel osaleb võimalusel lisaks lektorile vastutav notar.
2. Perekonna-, pärimis-, asja-, võla- ning äriõiguse valdkonna koolitus lõpeb ülesande lahendamisega, kui lektor ja vastutav notar peavad seda vajalikuks koolitusel läbitud teemade paremaks mõistmiseks ja teadmiste kinnistamiseks.
3. Eestseisusel on õigus täpsustada täienduskoolitusega seonduvat.

**§ 4. Hindamine ja aruandlus**

1. Täienduskoolituse läbimise hindamisel võetakse aluseks punktisüsteem.
2. Hinnatav peab hindamisperioodil koguma vähemalt 100 punkti, et lugeda täienduskoolitus läbituks. Hindamisperiood on kolm kalendriaastat.
3. Hinnatav peab vähemalt 33 punkti koguma Notarite Koja korraldatud koolitustel osalemisega. Kui koolitusest on tehtud videoülesvõte, võib koolitusel osalemist asendada videoülesvõtte vaatamine, kui on loodud tehnilised võimalused selle registreerimiseks. Ülejäänud punktid võib koguda muul õigusalasel või notari tööga kaude seotud koolitusel või konverentsil osalemisega või korra lisas kirjeldatud muude tegevustega. Notari tööga kaude seotud valdkonnas (nt võõrkeel, psühholoogia, klienditeenindus vms) läbitud koolitustest saab arvesse võtta maksimaalselt 10 punkti.
4. Täienduskoolituse nõuetekohase läbimise tõendamine on aruandepõhine. Notarite Koja korraldatud koolitustel osalemist ei pea aruandes kajastama, nendel koolitustel osalejate üle peab arvestust Notarite Koda. Hinnatav on kohustatud esitama Notarite Kojale iga aasta 30. jaanuariks eelmise kalendriaasta kohta aruande väljaspool Notarite Koja korraldatud koolitustel osalemise ja korra lisas kirjeldatud muude tegevuste kohta. Aruande vormi kinnitab eestseisus.
5. Eestseisusel on õigus nõuda hinnatavalt täiendavate dokumentide esitamist aruandes märgitud koolitustel osalemise ja korra lisas kirjeldatud muude tegevuste kohta.
6. Kokkuvõte täienduskoolituse nõuetekohase läbimise või mitteläbimise kohta tehakse kuue kuu jooksul pärast hindamisperioodi lõppu. Eestseisus saadab hinnatavale teate täienduskoolituse läbimise või mitteläbimise kohta.
7. Pärast korra kehtestamist ametisse nimetatud notaritel, kandidaaditeenistusse nimetatud notarikandidaatidel ja notari asendaja eksami sooritanud isikutel algab hindamisperiood notari ametisse nimetamise, kandidaaditeenistusse nimetamise ja notari asendaja eksami sooritamise aastale järgneva kalendriaasta algusest.
8. Notaril, kelle ametiaeg on ametikoha säilitamiseta peatatud kauemaks kui üheks aastaks, algab hindamisperiood uuesti tema ametisse asumise aastale järgneva kalendriaasta algusest.

**§ 5. Järelevalve ja kohustuse rikkumise tagajärjed**

1. NotS § 44 lg 1 p 1 alusel kontrollib Notarite Koda korra täitmist. Kui täiendus-koolituse läbimise kohta kokkuvõtte tegemisel selgub, et notar ei ole läbinud täienduskoolitust, võib eestseisus teha ettepaneku tema suhtes distsiplinaarmenetluse alustamiseks.
2. Notarite Kojal on õigus keelduda ministrile ettepaneku esitamisest nimetada notarile asendajaks:
3. notari asendaja eksami sooritanud isikut, kes ei ole läbinud kohustuslikku täienduskoolitust;
4. notarikandidaati, sh notarikandidaati, kelle teenistus on peatunud, kes ei ole läbinud kohustuslikku täienduskoolitust;
5. notarit, sh notarit, kelle ametiaeg on peatatud kauemaks kui üheks aastaks, kes ei ole läbinud kohustuslikku täienduskoolitust.
6. Kui asendaja nimetamise õigus on Notarite Kojal, on tal õigus keelduda lõikes 2 nimetatud isiku asendajaks nimetamisest.
7. Käesoleva paragrahvi lõiked 2 ja 3 rakenduvad järgnevast kalendriaastast, mis järgneb aruandeperioodi kohta täienduskoolituse nõuetekohase läbimise kokkuvõtte tegemise aastale.
8. Erakorraliste asjaolude esinemisel on eestseisusel õigus määrata käesoleva paragrahvi lõike 2 alusel asendamise õiguse kaotanud isik notari asendajaks.

**§ 6. Korra jõustumine**

1. Kord jõustub 2016. aasta 1. jaanuaril.
2. Enne korra kehtestamist ametisse nimetatud notaritel, kandidaaditeenistusse nimetatud notarikandidaatidel ja notari asendaja eksami sooritanud isikutel algab hindamis-periood korra jõustumisest.
3. Korra paragrahvi 5 lõikeid 2 ja 3 rakendatakse alates 2020. aasta 1. jaanuarist.

 Lisa 27.03.2015 kehtestatud korrale

**Täienduskoolituse punktide arvestus**

|  |  |  |
| --- | --- | --- |
| Jrk nr | Tegevus | Punktid |
|  | Osalemine Notarite Koja korraldatud koolitusel või muul õigusalasel või notari tööga kaude seotud koolitusel või konverentsil.Osalemine Eesti Lepitajate Ühingu poolt korraldatud perelepitaja koolitusel. | 1 akadeemiline tund = 1 punktJuriidilise sisuga moodulid 1 akadeemiline tund = 1 punkt; muu sisuga moodulid kokku 20 punkti  |
|  | Artikli avaldamine ajakirjas Juridica vm sarnase tasemega või mõnes rahvusvahelises õigusajakirjas. | 1 artikkel = 10 punkti  |
|  | Muudes väljaannetes avaldatud juriidilise sisuga artikli avaldamine. | Kuni 1800 tähemärki (kommentaar) = 1 punkt; 1800-6000 tähemärki (arvamusartikkel) = 2 punkti; üle 6000 tähemärgi (pikem artikkel) = 3 punkti |
|  | Õigusalase õpiku või kommenteeritud väljaande koostamine (autorina). | 66 punkti |
|  | Lektorina esinemine notaritele korraldataval koolitusel. | 1 akadeemiline loengutund = 4 punkti |
|  | Vastutava notarina osalemine notaritele korraldataval koolitusel. | 1 akadeemiline loengutund = 2 punkti |
|  | Lektorina esinemine ülikooli õppe raames üliõpilastele või õiguselukutse esindajatele (sh notaribüroode töötajatele) korraldataval koolitusel. Lektorina esinemine rakenduskõrghariduse, kutsehariduse ja üldhariduse õppe koolitusel.  | 1 akadeemiline loengutund = 2 punkti 1 akadeemiline loengutund = 1 punkt |
|  | Õigusalase loengu pidamine avalikkusele või teiste elualade esindajatele. | 2 akadeemilist loengutundi = 1 punkt, kuid mitte üle 10 punkti hindamisperioodil |
|  | Osalemine lektori või nõustajana tasuta nõustamise teabepäeval või teatud suunitlusega teabepäevade läbiviimine erinevatele sihtgruppidele (pensionärid, sotsiaaltöötajad jne). | 2 akadeemilist tundi = 1 punkt, kuid mitte üle 10 punkti hindamisperioodil |
|  | Õigusliku analüüsi koostamine (kas praktikas esineva teatud probleemi kohta, olulise tähendusega eelnõu või kohtulahendi kohta või muu sügavamat analüüsi vajava teema või valdkonna kohta). | 1 õiguslik analüüs, eelnõu koostamine = 10 punkti |
|  | Eesti notariaadi esindamine välisüritustel, kus osaleja esineb ettekandega. | 1 esinemine = 2 punkti |
|  | Ettekandega esinemine riigisisestel üritustel (esindades notariaati). | 1 esinemine = 2 punkti |
|  | Osalemine töögruppides (näiteks E-notari töörühmas, komisjonides või erinevate projektide raames loodud töörühmades). | Aktiivsel osalemisel 3 punkti kalendriaastas |
|  | Kuulumine eestseisusesse. | Osalemisel eestseisuse töös 5 punkti kalendriaastas |
|  | Osalemine Notarite Koja muude organite töös, v.a Notarite Koja koosolek. | 1 kohtumine = 1 punkt |
|  | Aktiivne osalemine notariaadi rahvusvaheliste organisat-sioonide juhtorganite, komisjonide, töögruppide jms tegevuses (nt mahukate raportite ja analüüside koostamine). | 1 osalemine = 1 punkt1 raporti või analüüsi või muu dokumendi koostamine = 1 kuni 5 punkti sõltuvalt raporti mahust1 esinemine (raporti vm ette-kandega) = 1 punkt |
|  | Õigusteaduse doktori- või magistritöö juhendamine. | 10 punkti |
|  | Aktiivne osalemine (arvamuste avaldamine) notarite „suhtlusvõrgustikus“, foorumites (Notariakadeemia) | Moderaatori ettepanekul eest-seisuse otsusel ja ulatuses, kuid maksimaalselt 5 punkti hindamisperioodi kohta |
|  | Osalemine Notarite Koja aukohtu või eksamikomisjoni tegevuses | Aukohtu menetlus, konkurss või eksam = 3 punkti  |